google/wiki40b huggingface dataset:
Almindeligt Forfatterlexicon for Kongeriget Danmark med tilhørende Bilande fra 1814

Almindeligt Forfatterlexicon for Kongeriget Danmark med tilhørende Bilande fra 1814 til 1840 er et forfatterleksikon utarbeidet av Thomas Hansen Erslew som kom ut i 6 bind i perioden 1843–1868.
Leksikonet har undertittelen «Fortegnelse over de sammesteds fødte Forfattere og Forfatterinder, som levede ved Begyndelsen af Aaret 1814, eller siden ere fødte, med Anførelse af deres vigtigste Levnets-Omstændigheder og af deres trykte Arbejder; samt over de i Hertugdømmerne og i Udlandet fødte Forfattere, som i bemeldte Tidsrum have opholdt sig i Danmark og der udgivet Skrifter.»
Verket består av 3 bind (utkommet mellom 1843-1853) som gjennomgår forfatterne fra A-Ø, samt 3 supplementsbind (utkommet mellom 1858-1868) som i tillegg til å ta med utvidelser og supplementsopplysninger om forfatterne nevnt i de første 3 bind, gjennomgår forfatterne i perioden som følger etter fra A-Ø.
Artiklene over de enkelte forfattere inneholder en kort biografi samt en grundig bibliografi over deres verker samt eventuelle anmeldelser over dem. På grunn av den fastsatte tidsrammen er verket et verdifullt bibliografisk verktøy over forfatterne som levde og virket i den danske gullalder. 
Holger Ehrencron-Müllers Forfatterlexikon omfattende Danmark, Norge og Island indtil 1814 (1924–1939) inneholder den foregående perioden i dansk litteratur opp til 1814, mens Dansk bogfortegnelse begynner fra 1841 og på denne måten utgjør disse to verker samt Erslews en samlet dansk bibliografi.
Jon Rønningen

Karriere

I løpet av brytekarrieren vant han totalt ni medaljer i internasjonale mesterskap. Han vant to individuelle gullmedaljer i Sommer-OL (OL 1988 i Seoul og OL 1992 i Barcelona). Han ble også nummer fem under lekene i Los Angeles i OL 1984.
Rønningen ble verdensmester i 1985, tok VM-sølv i 1986. Han ble europamester i 1990, fikk sølv i 1988 og bronse i 1986. Han har syv nordiske mesterskap.
I NM har Rønningen tatt tittelen 12 ganger i tre ulike vektklasser: 48 kg i 1979 og 1980, 52 kg i 1981 til 1983 og 57 kg i 1985 til 1991, og har en kongepokal.
Rønningen er en av seks nordmenn som er olympisk mester to ganger i en individuell øvelse i Sommer-OL, sammen med Otto Olsen, Ole Lilloe-Olsen, Knut Holmann, Andreas Thorkildsen, Olav Tufte og Eirik Verås Larsen.
Etter VM-gullet i 1995 mottok han Morgenbladets gullmedalje. I 1988, etter OL-gullet, ble han tildelt Sportsjournalistenes statuett som årets idrettsnavn i Norge, samt Fearnleys olympiske ærespris.

Familie

Hans tre år yngre bror, Lars er Europamester fra 1988, i gresk-romersk bryting. Jon Rønningen er far til Thomas og Anders Rønningen, tvillinger som har dominert brytesporten nasjonalt på slutten av 2000-tallet.
Tidslinje i ambulansesaken (2007)

Dette er en tidslinje over ambulansesaken.
Jean-Pierre Melville

Liv og virke

Jean-Pierre Grumbachs var av jødisk avstamming. Da andre verdenskrig brøt ut hadde han akkurat fullført førstegangstjenesten, og deltok i den franske armeen under den tyske invasjonen av Frankrike. Han ble evakuert i Operasjon Dynamo under Slaget om Dunkerque i 1940. Etter den franske kapitulasjonen gikk han inn i den franske motstandsbevegelsen. Dekknavnet hans, «Mellville», var ment som en hyllest til den amerikanske forfatteren Herman Melville, og han beholdt det som kunstnernavn etter krigens slutt. Motstandsbevegelsen og franskmennenes forhold til de tyske okkupantene skildret han i filmer som L'Armée des ombres (1969) og Le Silence de la mer (1949).
Melville var allerede fra ung alder influert av amerikansk film fra 1930- og 1940-årene. I sin tur påvirket han selv en hel generasjon europeiske, asiatiske og amerikanske filmskapere. Han var en del av den nye franske bølgen og kan sies å ha gjenoppfunnet film noir, som han utvidet med et unikt grep om tid og stillhet. Melville var en unik historieforteller som tok mål av seg til å være et tidsvitne, han skapte et univers av menn, vennskap, lojalitet og svik, der kjærlighet og kvinner hadde problemer med å få fotfeste. 
Dokumentarfilmen Sous le nom de Melville (2008), regissert av Olivier Bohler, viser ved hjelp av intervjuer, arkivmateriale og filmklipp hvordan Melvilles filmer både tematisk og estetisk er påvirket av erfaringene under krigen.
Torre Contigo

Torre Contigo, kjent som Torre Anáhuac på 1940-tallet, er en bygning i Mexico by. Den befinner seg i Paseo de la Reforma nr. 51, ved sida av Le Méridien. Den er 89 meter høy og har 24 etasjer. Da den sto ferdig i 1946, ble den Mexicos høyeste bygning. Denne posisjonen beholdt den fram til 1952, da Edificio Miguel E. Abed tok over. Den var også Latin-Amerikas høyeste bygning fra 1946 til 1947. Fasaden til Torre Contigo ble renovert i 2001. Bygninga har siden oppføringa husa regjeringskontorer.
Per Morberg

Biografi

Morberg vokste opp i Hökarängen og Sköndal i Stockholm, er nå bosatt på Tullgarn. I tenårene konkurrerte han i judo, fikk svart belte og ble kåret til svensk og skandinavisk mester. I 1979 fikk han bronsemedalje ved EM i Øst-Berlin.
Han utdannet seg til kokk ved Kristinebergs hotell och restaurangskola og arbeidet siden på tradisjonsrike restauranter som blant annet Riche, Café Opera, Club Alexandra og Tullgarns vertshus. Da han var på restauranten Alexandra ble han oppdaget av Roman Polanski som tilfeldigvis var på besøk og fikk senere et brev fra ham å prøvefilme for en rolle i en prosjektert film. Når denne (Pirater) omsider ble realisert var han allerede for gammel for rollen og det hele rant ut i sanden.
Han kom allikevel til å bytte yrkesvei og etter et teaterkurs på Studiefrämjandet i 1982 ble han oppfordret til å søke seg videre til teaterskolen. Han utdannet seg på Teater- och Operahögskolan i Göteborg og utførte sin praksistid på Angeredsteatern der han med engang gjorde hovedrollen som Armand i Kameliadamen, men allerede før han hadde rukket å fullføre utdannelsen hadde han fått et tilbud fra Dramaten.
Han har turnert med Riksteatern i flere oppsetninger og fikk særlig oppmerksomhet for rollen som Molina i Spindelkvinnans kyss. På Dramaten har han medvirket i produksjoner som Farliga förbindelser og Fröken Julie. Han overrasket som komisk skuespiller i Sound of Music på Göta Lejon 1995
der han fremstilte Maximillian Detweiller. I tillegg har medvirket som Jason i Meda på Stockholms Stadsteater i 2006.
For den store svenske allmennheten er Per Morberg mest kjent for sine roller på film og TV, her kan nevnes for eksempel hovedrollen som Bengt Hall i filmen 1939, pornofilmsregissøren Mos i Zingo, psykopaten Viggo i TV-serien Rederiet og Roger Rönn i Vita lögner. Han har medvirket i flere Beck-filmer med Peter Haber og i Kay Pollaks kritikerroste Så som i himmelen.
Morberg har laget reportasjer om jakt og matlagning i magasinet Jakt & Fiske på TV 4 Plus og leder et eget matlagningsprogram Vad blir det för mat? i samme kanal.
Nemophas

Utseende

Middelsstore til store (10-40 millimeter), slanke, fargerike trebukker. Artene er lette å kjenne på at de er tverrstripete i gult eller oransje og svart. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Beina er forholdsvis lange.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia.
Isaac Isaacsz

Isaac Isaacsz (født 1599, død ca. 1649), var en nederlandsk kunstner som blant annet virket i Danmark. Han var sønn av Pieter Isaacsz og Suzanna Willemsdatter Craeyborn.
NRK Tegnspråk

Om NRK Tegnspråk

Kanalen ble opprettet og lansert høsten 2001, og sender noen av NRK1s programmer tolket på tegnspråk, deriblant Dagsrevyen og Barne-TV. Enkelte programmer på NRK2, NRK Super og NRK3 blir også tolket. NRK Tegnspråk er en digital kanal og de fleste av deres sendinger ligger også tilgjengelig i NRK TV.
I starten sendte kanalen tolken i eget TV-bilde stående i midten med blå bakgrunn sammen med lyden av programmet som ble tolket. Man måtte ha to TV-apparater eller ha TV som kunne dele skjermen i to for å se både tolken og det aktuelle programmet som ble tolket, POP-TV (picture on picture) eller PIP-TV (picture in picture). Fra folketrygden kunne man få støtte på kr 2.000 til kjøp av TV samt et engangstilskudd på kr 395 til kjøp av kort (Visat - Canal Digital). Fra 2011 sendes tolk og det tolkede programmet i en og samme TV-skjerm. Tolken står nå til høyre i TV-bildet. I 2015 fikk kanalen sin egen logo, to hender som i tegnet 'tegnspråk'.
Mellom 2001 og frem til 2010 var det primært bare Dagsrevyen, Sportsrevyen og Barne-TV som ble tolket på NRK Tegnspråk. Men fra 2010 har kanalen begynt å tolke et bredere og større utvalg av ulike programmer.
Siri Antonsen er leder for kanalen, og kanalen har nå ca. 22 tolker. Det er som regel 3-4 tolker til stede under hver sending og tolken tolker i 10-15 minutter før de bytter. I helgene kan det være 2 tolker til stede under sending. Per 2016 sendes NRK Tegnspråk fra 18:00 når Barne-TV starter og til 21:30 når Dagsrevyen 21 slutter.
Konflikten mellom TINE og Synnøve Finden

Konflikten mellom TINE og Synnøve Finden var en markedskonflikt i Norge mellom to meieriprodusenter, TINE og den mindre produsenten Synnøve Finden, som startet i 2004 og ebbet ut året etter. Konkurransetilsynet ila TINE et overtredelsesgebyr på 45 millioner kroner for påstått brudd på konkurranseloven. TINE nektet å vedta gebyret, gikk rettens vei og ble i juni 2011 frifunnet av Høyesterett for brudd på konkurranseloven.

Beskrivelse av konflikten

Konflikten ble blottlagt i 2004 da TINE-ledelsen ble beskyldt for å ha tilbudt Rimi-kjeden 16 millioner kroner i rabatter for å stenge Synnøve Finden ute fra kjedemarkedet. Konsernsjef Jan Ove Holmen i TINE gikk først ut og hevdet at tilbudet var et overslag som kom etter ønske fra ICA-kjeden. Dagligvarekjeden nektet for påstanden, og kort tid senere valgte Holmen å gå av etter det enorme mediepresset.
TINEs konkurrent Synnøve Finden hevdet på sin side at de var blitt presset ut av butikkhyllene i REMA 1000. Allerede før jul i 2004 klaget de TINE inn for Konkurransetilsynet. TINEs konsernsjef plasserte ansvaret lengre nede i systemet. Få dager senere ble det kjent at konserndirektør for salg og marked i TINE, Ingrid Strøm-Olsen, hadde hatt ansvaret for avtaler og alt salg av TINE-produkter til dagligvarekjedene.
TINE og ICA beskyldte hverandre offentlig for å lyve om avtalen. 16. desember 2004 besluttet Konkurransetilsynet å granske saken, og på bakgrunn for klagen fra Synnøve Finden og avsløringen av ICA-tilbudet, valgte Konkurransetilsynet å gjennomføre en bevissikring, en «razzia», i lokalene til både TINE og Rema 1000. Konkurransetilsynet varslet at det vurderte å gi TINE et straffegebyr på 45 millioner kroner for brudd på konkurranseloven.
Siden har det kommet flere påstander om fiksing og triksing med hylleplasser og leveranseavtaler som har pågått over lengre tid i norsk matvaremarked. 6. mars 2005 gikk TINE til retten og ba om en midlertidig forføying for å hindre Konkurransetilsynet i å innhente ICA og Remas kommentarer til varselet.
Konflikten mellom TINE og Synnøve Finden førte til at TINE tapte markedsandeler mens Synnøve Finden derimot opplevde vekst. Q-Meieriene har også hatt økonomisk vekst som følge av denne konflikten.

TINE vant fram i retten

TINE godtok ikke boten fra Konkurransetilsynet og tok saken til retten. Dommen fra Oslo tingrett ble offentliggjort 25. mars 2009, og konklusjonen var at TINE ikke brøt konkurranseloven da de ble eneleverandør til REMA 1000 i 2004. Staten ble også dømt til å betale TINEs saksomkostninger på ca. 12 millioner kroner. Staten anket dommen, og Borgarting lagmannsrett avsa dom 7. september 2010 der TINE ble funnet skyldig, men gebyret ble redusert til 30 millioner. TINE anket til Høyesterett, og i dommen som falt 20. juni 2011 ble TINE frifunnet og tilkjent ytterligere saksomkostninger på 12,6 millioner kroner.
Robert DeLong

Bakgrunn

DeLong vokste opp i Seattle. Hans far var en trommeslager. Robert spilte i forskjellige band mens han gikk på videregående. Han studerte trommer ved Azusa Pacific University, og delvis fikk støtte av et stipend. Og i college, spilte han i bandet The Denouement og bosatte seg i Los Angeles etter utdanning. Hans utstyr og klær har en oransje «X»-logo. En variant av logoen er ofte malt på ansiktet hans og brukes av fansen.

Musikk

DeLong startet som en trommeslager for indie rock-band, men la etter hvert til flere elektroniske elementer. DeLong er kjent for å bruke videospill-enheter, for eksempel en Wii Remote og en spillkontroller, koblet til en MIDI-grensesnitt, for å modifisere lyd. 
Hans første fulle album, Just Movement kom 5. februar 2013.
Gallesolvikler

Utseende

En liten til middelsstor (vingespenn 11-14 millimeter), brunspraglete vikler. Forvingen har en mer eller mindre tydelig, hvit flekk ved bakkanten. Bakvingen er ensfarget brun.

Levevis

I likhet med flere andre arter i slekten Pammene utvikler larvene til denne arten seg inne i galler laget av gallvepser (Cynipoidea) på eik (Quercus spp.). De voksne viklerne flyr i mai-juni.

Utbredelse

Arten er utbredt i Europa, bortsett fra den østligste delen.
I Norge er den funnet nord til Sogn og Fjordane.
Arctic Rail Express

Arctic Rail Express, forkortet ARE eller ARE-toget, er ei direkte jernbanegodsrute mellom de to byene Narvik i Nordland og Oslo. Ruta ble startet opp i 1993 av NSBs Godsdivisjon, og blir idag drevet av selskapet CargoNet. Transportruta har ei samla lengde på 1 950 kilometer, tar 26,5 timer, og har en årlig fraktet godsmengde på om lag 400 000 tonn gods (per 2013).
Linjen fikk større betydning i oktober 2013 da båtforbindelsen mellom Nordlandsbanen og Alta ble nedlagt. 
ARE trafikkerer mellom Fagernesterminalen og Alnabruterminalen og går langs Ofotbanen, via Sverige (blant annet langs stambanen gjennom Norrland), ned til Laxå i Örebro län (sørligste punkt på ruten, 58°59′ nord, 107 km sør for Oslo) og deretter videre langs Värmlandsbanan og  Kongsvingerbanen med tyve ukentlige tog. Fra 2018 går det over Ludvika–Kil. I sørlig retning fraktes det i hovedsak fersk fisk og togene som går nordover frakter i hovedsak biler, post, dagligvarer og forbruksvarer. I 2018 var det en del problemer da Trafikverket hadde banearbeide uten å bevilge andre ruter. Da fikk ARE gå Trondheim–Storlien og et CD 312 diesellok dra toget med ellok der.
Katharine Hepburn

Oppvekst

Hepburn vokste opp som det andre av seks barn i et velstående, liberal og borgerlig familie i New England. Faren var en ansett urolog, moren var ikke bare arving av en større formue, men også suffragette som engasjerte seg for valgretten for kvinner og familieplanlegging. Faren insisterte på at Katharine og hennes tre brødre og to søstre drev med idrett og Katharine var en god svømmer, golf- og tennisspiller. 
I 1921 var det hun som fant sin 15 år gamle bror kvalt. Omstendighetene han ble funnet i tillater både interpretasjonen av en henging eller en ulykke. Familien har alltid benektet at det var suicid. Den 13 årige Katharine var knust og falt i en depresjon. Hun «flyttet» etter det sin bursdag til brorens bursdag, 5. november, først i hennes memoirer, utgitt 1991, avslørte hun sin egentlige fødselsdag. Katharine har i sin barndom ønsket at hun heller hadde vært en gutt og hennes forholdsvis maskuline stil senere kan sees i sammenheng med det.

Tidlig karriere

Etter skolen kom hun inn på Bryn Mawr College, en høy ansett kvinneuniversitet. Hun tok en grad i filisofi og historie i 1928. Etter det begynte hun en skuespillerkarriere med småroller på Broadway. Samme år giftet hun seg med Ludlow Ogden Smith, børsmegler, fra en av Pennsylvanias fineste familier. Ekteskapet endte i skilsmisse i 1934. 
I 1932 fikk hun sin første filmrolle, Bill of Divorcement mot John Barrymore. Allerede for sin tredje film Morning Glory fikk hun den første av hennes fire Oscar for beste kvinnelige hovedrolle (1933). Hepburn hadde en fryktet skarp tunge og ble ofte oppfattet som arrogant, særlig i begynnelsen av karrieren. Lucille Ball sa om henne: «Hun var egentlig aldri overbærende ovenfor noen. Hun ignorerte alle sammen på samme vis.»

Karriere etter 1933

Etter noen filmer med dårlige innspillingsresultater ble hun i 1938 ansett som «box office poison». Hun gikk derfor til Broadway og spilte i The Philadelphia Story. To år senere, 1940, ble filmen etter skuespillet en stor suksess. I 1942 fulgte Årets kvinne, hennes første av 9 filmer med Spencer Tracy. 
En annen stor suksess for Hepburn var Afrikadronningen (1951) mot Humphrey Bogart og med John Huston som regissør. Filmen var også den første der hun spilte en moden kvinnerolle. I alt spilte Hepburn i over 50 filmer. I 1999 ble hun kåret til tidenes største kvinnelige filmlegende av Det amerikanske filminstituttet.

Privatliv

Hun hadde flere høyt profilerte forhold etter hennes skilsmisse på 1930-tallet. Kjent er forhold med Laurence Olivier, John Ford og Howard Hughes. I 1941 forelsket hun seg i Spencer Tracy og ble sammen med han til hans død i 1967. De klarte å holde forholdet utenfor offentlighetens lys frem til da. Hepburn hadde sluttet å jobbe i 1962 for å pleie Tracy som slet med hjertesykdom og alkoholproblemer. De giftet seg ikke, men var samboere, kanskje også fordi den katolske Tracy ikke ville skille seg. De spilte sist sammen i Gjett hvem som kommer til middag, som kom samme år som Tracy døde.
VM i skiskyting 2016 – Normaldistanse kvinner

VM i skiskyting 2016 15 km normaldistanse kvinner arrangeres i Holmenkollen onsdag 9. mars kl 13.00. Man går 5 runder á 3 km. med 4 skytinger, liggende, stående, liggende og stående. 1 tilleggsminutt pr bom.
Sjilovo (Novosibirsk oblast)

Sjilovo er en garnison vest for Novosibirsk i Novosibirsk oblast. Den huser blant annet 32. motoriserte infanteribrigade.
MS «Rigel III»

Historie

MS «Stena Nordica» trafikkerte i åtte år ruten Moss (Norge) - Fredrikshavn (Danmark) - Göteborg (Sverige).
Turellas søsterskip heter MS «Rosella».
Alex Rosèn Show

Alex Rosèn Show er et norsk talkshow med Alex Rosén som har gått på Radio Norge siden 2017. Programmet sendes på Radio Rock og går fredager mellom klokka 16 og 18.
Programmet er utlagt som podkast.
8. etappe i Tour de France 2005

Info

En hard og lang etappe med flere klatringer de første milene. Etterhvert gikk det et brudd som blant annet inneholdt vinneren Pieter Weening. Thor Hushovd var også med i starten av dette bruddet og sikret seg verdifulle sprintpoeng i den nest siste mellomsprinten. Dermed tok Hushovd inn 6 poeng på Tom Boonen og etter denne etappen var han bare 5 poeng bak i sammendraget om den grønne trøyen. I den siste bakken stakk Weening fra resten av bruddet og opparbeidet seg en såpass solid ledelse at det bare var Klöden fra hovedfeltet som klarte å ta ham igjen. Lance Armstrong ble sterkt utfordret av både T-Mobile Team og Team CSC etter at laget hans gikk i oppløsning underveis i den siste klatringen og Armstrong sto igjen som den eneste rytteren i Discovery. Armstrong sto imot presset og lot ikke sine antatt nærmeste konkurrenter Ivan Basso, Jan Ullrich og Alexandre Vinokourov få et forsprang. Dermed ble forandringen i sammendraget små om vi ser bort i fra at Klöden klatret til 9.-plass i sammendraget, 01:50 min bak Armstrong.
Yukie Utsumi

Yukie Utsumi (内海幸枝, Utsumi Yukie) er en person i romanen «Battle Royale», og i mangaserien og filmen ved samme navn. I filmen blir hun spilt av Eri Ishikawa.

Før spillet

Yukie Utsumi er en av elevene i klassen med tredjeårsstudenter på Shiroiwa Ungdomsskole i det japanske prefekturet Kagawa. Hun var intelligent, omsorgsfull og modig. Yukie var bestevenn med Haruka Tanizawa, som hun også spilte på volleyballag med, og hun var forelsket i Shuya Nanahara.

Under spillet

Yukie legger en plan om å samle så mange jenter som mulig, for så å samarbeide om å finne en måte å komme seg vekk fra øya på.
I boka og mangaserien, er hun vitne til Sakura Ogawa og Kazuhiko Yamamotos selvmord når de hopper utfor en klippe før daggry den første dagen av spillet.
I alle versjonene av historien, lykkes hun med å samle en gruppe jenter, og de slår seg ned i et fyrtårn. Etter at en hardt skadet Shuya Nanahara blir fraktet til fyrtårnet, tar Yukie seg av ham og bandasjerer sårene hans; hun overtaler også de andre jentene til å la ham bli. Når Shuya våkner, forteller Yukie ham hvem som er blitt drept i den tiden han var bevisstløs. I boka og mangaen nevner hun blant annet dødsfallene til Hirono Shimizu, Yutaka Seto, Keita Iijima, Yuichiro Takiguchi, Tadakatsu Hatagami, Toshinori Oda, og Shuyas gode venn Shinji Mimura; Yukie tilstår også at hun liker Shuya. I filmen nevner Yukie bare dødsfallene til Mizuho Inada, Kaori Minami, Yuichiro, Tadakatsu, og Toshinori.
På kjøkkenet forsøker Yuko Sakaki å forgifte Shuya (ved å ha gift i maten hans) etter å ha vært vitne til at Tatsumichi Oki døde etter en slåsskamp med Shuya. Ved et uhell er det Yuka Nakagawa som får i seg den forgiftede maten, noe som fører til at Satomi Noda får panikk og skyter Chisato Matsui. Yukie forsøker å skyte Satomi, men blir selv skutt ned før hun kommer så langt. I filmen blir Satomi drept av Yukie.
Cinctohammus

Utseende

En middelsstor, brunsvart trebukk. Pronotum har en kraftig pigg midt på hver sidekant. Beina, pronotums sider, "skuldrene", ett tverrbånd i dekkvingenes bakre del og dekkvingenes spiss er lysgrå.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sentral- og Vest-Afrika.
Riad Toufic Salameh

Utdanning og arbeidserfaring

Han er utdannet fra Collège Notre Dame de Jamhour i Libanon, og har senere tatt en bachelorgrad (BA) i sosialøkonomi ved American University of Beirut. 
I 1985 ble han Vice President og rådgiver ved Merrill Lynch i Paris, etter å ha jobbet ved deres filialer i Beirut og Paris fra 1973. Den 1. august 1993 ble han utnevnt til sentralbanksjef (governor) for Libanons bank, for en seksårsperiode, og har senere blitt gjenvalgt både i 1999 og 2005. Med seg i ledelsen har han 4 visesentralbanksjefer og et Central Council. 
Han er også formann i etterforskningskomisjonen for bekjempelse av hvitvasking av penger, Special Investigation Commission, som ble etablert i 2001.

Utmerkelser

Sentralbanksjef Salameh har mottatt mange priser, bl.a. Euromoney sin pris som Beste sentralbanksjef i den arabiske verden i 1996. I 1997 ble han utnevnt til ridder av Æreslegionen, av Frankrikes president Jacques Chirac, og i 2003 ble han kåret til Beste sentralbanksjef 2003 (Man of the year) av Euromoney. 
Organisasjonen Bankers for a Better Future ga han en pris i 2004, da de plasserte ham på topp 20-listen over verdens beste sentralbanksjefer i 2004. Året etter, i 2005, fikk han en ny pris fra Euromoney, da de kåret ham til Årets beste sentralbanksjef i Midtøsten i deres kåring av Euromoney Award for Emerging Markets. Også i 2006 kåret Euromoney ham til Årets beste sentralbanksjef. 
Bankers Magazine kåret ham til Årets beste sentralbanksjef i Midtøsten  (Central Banker of the Year – Middle East) for 2009. Året etter vant han 2009 Arab Creativity Award, tildelt av the Arab Thought Foundation. Den 31. desember 2009 utnevnte president Nicolas Sarkozy han til offiser av Æreslegionen.
Ronald Brautigam

Liv

Brautigam studerte i Amsterdam, London, og i USA hos Rudolf Serkin. I 1984 fikk han den høyeste musikalske utmerkelsen i Nederland, Nederlandse Muziekprijs og har siden spilt med mange internasjonale orkestre.
Brautigam framfører musikk både på moderne flygler og på hammerklaver. I 2004 kom første utgivelse av en 17-delt Beethoven-syklus innspilt på hammerklaver.
Ronald Brautigam bor med sin hustru Mary i Amsterdam.